Пётркув-Трыбунальски

Пётркув-Трыбуна́льски (; 1950-се йылдар уртаһына тиклем рус телендәге атамаһы — Петрок, шулай уҡ Пиотркув) — Польшаның Лодзь воеводствоһындағы повят хоҡуҡлы ҡалаһы, Страва йылғаһы буйында урынлашҡан.

2010 йылдың 31 декабрендә Петркув-Трыбунальски ҡалаһында — 77 383 кеше йәшәгән. Майҙаны — 67,27 квадрат километр.

 Тарих 
Ягеллондар заманында был ҡалала Польша королдәрен һайлау өсөн сеймдарға йыйылғандар.

Рәсәй империяһы составында 1867 йылдан алып Польша батшалығының Петроковский губернаһы (Привислинский крайы) булып торған.

XХ быуат башында ҡалала 30 824 кеше (1897 йылдағы халыҡ иҫәбен алыу мәғлүмәттәре буйынса) йәшәгән, бында 3000-гә тиклем бина, 7 костел, православие һәм 2 диндәш сиркәүе, синагогалар; завод һәм фабрикаларҙа 604 эшсе булған, ҡала йыл һайын 1062000 һумлыҡ табыш алған. Ҡаланың эре предприятиелары — 2 быяла заводы, 3 банк бүлексәһе. 1900 йылды ҡалала 292 никах килешеүе төҙөлгән, 1472 бала тыуған, 801 кеше вафат булған. Ҡалала 47 койкалыҡ ике дауахана булған. Богадельня, приют, 2 хәйриә йәмғиәте, 60 уҡыу йорттары, уларҙа 2617 бала уҡыған (1682 малай, 935 ҡыҙ), ир-ат һәм ҡатын-ҡыҙҙар гимназияһы, ҡала училищелары, 10 башланғыс мәктәп, 2 йәкшәмбе мәктәбе, 2 йәһүд училищеһы, 43 хедер, 2 китапхана, 2 китап магазины, типография, 2 периодик баҫма булған. Ҡала килеме — 71 884 һум (1900 йыл). Варшава- Вена тимер юлының станцияһы булған.

1913 йылда ҡалала 36000 кеше, 13 дауахана, 15 башланғыс һәм 2 урта мәктәп, 8 сәнәғәт предприятиеһында 830 эшсе, 5 банк ғәмәлдә була.

1952 йылда ҡалала 44000 кеше, ҙур кизе-мамыҡ комбинаты, быяла һәм ағас эшкәртеү предприятиеһы була.

2010 йылдың 31 декабрендә ҡалала 77 383 кеше йәшәгән.

 Иҫтәлекле урын 
 Совет һалдаттарының ҡәберлеге

 Билдәле кешеләр 
 Ровецкий Стефан (1895—1944) — Крайова Армияһының баш коменданты.
 Отоцкий-Закутин Лев Григорьевич (1905—1977(?)) — сит илдәге рус яҙыусыһы, философы
 Исраэль Меир Лау (тыуған 1937) — Израилдең һәм Тель-Авивтың баш раввины.
 Мацей Ганчар (тыуған 1976) — немец әҙәбиәте тәнҡитсеһе, әҙәбиәт белгесе, педагогика методикалары баҫмалары авторы.
 Зиттенфельд Станислав (1865—1902) — поляк һәм француз шахматсыһы.
 Левенфиш Григорий Яковлевич (1889—1961) — СССР һәм Рәсәй шахматсыһы, ике тапҡыр СССР чемпионы, халыҡ-ара гроссмейстер.
 Трынкевич Мариуш (тыуған 1962) — поляк сексуаль маньягы, сериялы кеше үлтереүсе.

 Тышҡы мөнәсәбәттәр 
Түбәндә Петркув-Трыбунальский ҡалаһының туғандаш ҡалалары һәм ҡала-партнерҙары исемлеге бирелгән :

 Туғанлашҡан ҡалалары 
  Эслинген-на-Неккар, Германия (25 сентябрь 1992)
  Молодечно, Белоруссия (13 март 1996)
  ТРовно, Украина (1997 7 июнь)
  Мошонмадьяровар, Венгрия (2001 6 август)
  Мариямполе, Литва (14 сентябрь 2002)
  Вьенна, Франция (2 июль 2005)
  Нит-Порт-Толбот, Бөйөк Британия (2007 йылдың 22 сентябрендә)
  Кострома, Рәсәй (6 сентябрь 2009)
  Жагубица, Сербия (7 октябрь, 2011)
 Нес-Циона, Израиль (12 сентябрь, 2016)

 Ҡала-партнерҙар 
  Веленье, Словения (1998 йылдың 24 марты)
  Схидам, Нидерландтар
  Удино, Италия

 Галереяһы 

 Иҫкәрмәләр 

 Һылтанмалар 
 Официальный сайт города
 Календарь событий Пётркова

Категория:Википедия:Статьи с переопределением значения из Викиданных
Категория:Польша ҡалалары